
2021 M. LIETUVOS VAIKŲ IR MOKSLEIVIŲ – LIETUVIŲ LIAUDIES KŪRYBOS ATLIKĖJŲ – KONKURSO „TRAMTATULIS“ VIETINIO TURO
NUOSTATAI


I. BENDROSIOS NUOSTATOS

1. 2021 m. Lietuvos vaikų ir moksleivių – lietuvių liaudies kūrybos atlikėjų – konkurso „Tramtatulis“ nuostatai reglamentuoja renginio tikslus, dalyvius, repertuarą, atlikimo reikalavimus, konkurso eigą, vertinimą, organizatorius ir koordinatorius.

II. TIKSLAI

2. Lietuvos vaikų ir moksleivių – lietuvių liaudies kūrybos atlikėjų – konkurso tikslas – skatinti jaunąją kartą domėtis savo krašto tradicine kultūra, skleisti liaudies kūrybą, ugdyti jaunuosius folkloro atlikėjus (dainininkus, muzikantus, pasakotojus).
3. Konkursas skiriamas vienos žymiausių pasaulio archeologių, baltų ir indoeuropiečių kultūros tyrinėtojos, archeomitologės Marijos Gimbutienės 100 metų sukakčiai paminėti. Šia proga atlikėjai galėtų rinktis ankstyvąsias liaudies kūrybos formas, atspindinčias senąjį pasaulėvaizdį, apeiginius veiksmus, pasakotojai – mitologines sakmes apie dievybes, mitines būtybes, gamtos galias, išskirtines vietas, vietovardžius ir pan., dainininkai ir muzikantai – piemenų folklorą, darbo, kalendorinių, šeimos švenčių dainas, sutartines ir pan. 

III. DALYVIAI

4. Konkurse dalyvauja 3–7 metų vaikai ir 1–12 klasių moksleiviai. 
5. Dalyviai skirstomi į keturias amžiaus grupes:
5.1. A grupė – 3–6 metų;
5.2. B grupė – 7–10 metų;
5.3. C grupė – 11–14 metų;
5.4. D grupė – 15–19 metų.
6. Konkurse rungiasi solistai ir atlikėjų grupės, kurias sudaro 2–5 atlikėjai, išskyrus skudutininkų ansamblius – juose gali būti iki 6 atlikėjų.
7. Praėjusių konkursų laureatai gali dalyvauti, jei perėjo į kitą amžiaus grupę arba pasirinko kitos rūšies liaudies kūrinius ar instrumentą.

IV. REPERTUARAS, ATLIKIMO REIKALAVIMAI

8. Konkurso dalyvių repertuarą sudaro du vienos rūšies liaudies kūriniai, kurių bendra trukmė – iki 5 minučių, tai gali būti:
8.1. tautosakos tekstai (padavimai, sakmės, pasakos, garsų pamėgdžiojimai);
8.2. liaudies dainos;
8.3. sutartinės;
8.4. tradicinė instrumentinė muzika.
9. Kūriniai atliekami laikantis pasirinktos liaudies kūrybos rūšies stilistinių reikalavimų.
10. Tautosakos tekstus pasakoja vienas asmuo.
11. Liaudies dainas atlieka: vienbalses – vienas, dvibalses – du, tribalses – trys asmenys.
12. Sutartines gieda: dvejines – dvi, trejines – trys, keturines – keturios giedotojos.
13. Tradicinė instrumentinė muzika grojama šiais instrumentais: lamzdeliu (1 arba 2 atlikėjai), dūdmaišiu (1 atlikėjas), švilpa (1 atlikėjas), ožragiu (1 atlikėjas), daudyte (1–2 atlikėjai), šiaudo birbyne (1–2 atlikėjai), tradicinėmis kanklėmis (1–2 atlikėjai), smuiku (1–3 atlikėjai), cimbolais (1 atlikėjas), armonika, Peterburgo armonika, „Hohner“ armonika, bandonija, koncertina, lūpine armonikėle (1 atlikėjas); tradicinę kapelinę muziką, ragų repertuarą groja ne daugiau negu 5 ir skudučius pučia ne daugiau negu 6 atlikėjai.
14. Dainuojama ir pasakojama tarmiškai.
15. Dainoms su pritarimu akompanuoja patys atlikėjai.
16. Pageidautina, kad programa ir apranga atitiktų atstovaujamą regioną, o savo pasirodymą pristatytų patys vaikai.


V. KONKURSO EIGA 

17. Konkursą sudaro trys ratai: vietinis, regioninis ir nacionalinis.
18. Vietinį ratą (rajoninį) organizuoja Linkuvos kultūros centras. Vertinimo komisijos atrinkti laureatai varžysis regioniniame rate.
19. Pretendentų paraiškas pateikti iki kovo  19 d. el. pašto adresu:etnolinkuva@gmail.com
20. Konkursas vyks nuotoliniu būdu, atsiunčiant filmuotą vaizdo medžiagą. (Dalyvis turi būti nufilmuotas horizontaliai laikant telefoną (jei tai daroma telefonu) 1,5 – 2 m atstumu (kitaip nukenčia garso kokybė). Atsižvelgiant į galimus koronaviruso pandemijos protrūkius, vykdymo formos gali keistis. Apie konkurso dalyvių pasirodymo sąlygas nedelsiant būsite informuoti.
21. Filmuotą medžiagą atsiųsti iki balandžio 01 d. el. pašto adresu:etnolinkuva@gmail.com
22. Vietinio rato nugalėtojai bus paskelbti iki balandžio 15 d.
22. Regioniniai ratai vyks:
22.1. Aukštaitijos regiono:
[bookmark: _GoBack]Panevėžyje (data tikslinama) (dalyvauja Anykščių, Biržų, Joniškio, Kėdainių, Kupiškio, Pakruojo, Panevėžio, Pasvalio, Radviliškio, Rokiškio rajonų ir Panevėžio miesto atlikėjai); 
23. Konkurso renginiai filmuojami, fotografuojami, filmuota medžiaga ir nuotraukos viešinamos interneto portaluose, socialinėse paskyrose, žiniasklaidoje ir kt. viešoje erdvėje. 


VI. VERTINIMAS IR APDOVANOJIMAS

24. Atlikėjai vertinami pagal pasirinktų kūrinių meninę vertę, atlikimo stilių, įtaigumą, laisvumą, balso natūralumą, grojimo meistriškumą, sceninę kultūrą. 
25. Vietinio rato vertinimo komisija sudaryta iš folkloro, etninės kultūros specialistų, muzikos pedagogų.
26. Regioniniam ratui komisija atrenka geriausius dainininkus, muzikantus, pasakotojus – iš viso ne daugiau kaip 10 atlikėjų (atlikėjų grupę laikant vienetu).
27. Jei susidaro muzikos mokyklose tradicinės muzikos specialybę besimokančių atlikėjų grupė, jos atlikėjai vertinami atskirai.
28. Vietinio  rato dalyviai, laureatai ir jų pedagogai apdovanojami padėkos raštais.

VII. ORGANIZATORIAI IR KOORDINATORIAI

29. Vietinį ratą organizuoja Linkuvos kultūros centras. Koordinuoja – etnografė Aelita Garalevičienė. Tel. nr. +37061007388, el.paštas: etnolinkuva@gmail.com
30. Regioninius ratus koordinuoja:
30.1. Aukštaitijos regiono: 
30.1.1. Panevėžyje – Lina Vilienė, el. p. lina.wiliams@gmail.com, tel. 8 686 56 311;


VIII. ASMENS DUOMENŲ TVARKYMAS

31. Vadovaujantis galiojančių Europos Sąjungos, įskaitant, Bendrąjį duomenų apsaugos reglamentą (ES) 2016/679, ir Lietuvos Respublikos teisės aktų reikalavimų, taip pat asmens duomenų tvarkymą kontroliuojančių institucijų nurodymų Asmens duomenis tvarko Biudžetinė įstaiga Lietuvos nacionalinis kultūros centras, kodas 190758519, adresas Barboros Radvilaitės g. 8, LT-01124, Vilnius, tel. (+370 5) 261 1190, 2612540, el. paštas. lnkc@lnkc.lt.
32. Už asmens duomenų apsaugą atsakingo asmens kontaktinis el. pašto adresas: personalas@lnkc.lt, tel. (8 5 ) 2612103.
33. Asmens duomenys, tokie kaip: vardas, pavardė, atlikėjo (-ų) amžius, elektroninis paštas, mobilaus telefono numeris, darbo/veiklos vieta, tvarkomi  konkurso tinkamo vykdymo tikslu, statistikos tikslu.
34. Visi šiuose nuostatuose nurodyti asmens duomenys tvarkomi sutikimo pagrindu. 
35. Duomenų subjektas patvirtina, kad yra informuotas(-a), jog siekdamas(-a) realizuoti teisės aktuose numatytas savo kaip duomenų subjekto teises, įskaitant, bet neatsiribojant, teisę susipažinti su LNKC tvarkomais duomenimis, teisę duomenis ištaisyti arba ištrinti, teisę apriboti duomenų tvarkymą, teisę nesutikti, kad duomenys būtų tvarkomi, teisę į duomenų perkeliamumą, teisę bet kuriuo metu atšaukti sutikimą, nedarant poveikio sutikimu grindžiamo duomenų tvarkymo iki sutikimo atšaukimo, taip pat teisę pateikti skundą Valstybinei duomenų apsaugos inspekcijai (kurios duomenys kontaktams yra viešai skelbiami interneto svetainėje www.vdai.lrv.lt) ir (ar) teismui, ta apimtimi, kiek tai yra susiję su LNKC atliekamu duomenų tvarkymu ir kiek to neriboja taikytinų teisės aktų nuostatos, turi kreiptis į LNKC aukščiau nurodytais kontaktais.
36. Duomenų subjektų asmens duomenys tvarkomi tiek kiek LNKC yra būtina, kiek juos saugoti įpareigoja teisės aktai nuo sutikimo gavimo konkurso tinkamo vykdymo tikslu.

IX. BAIGIAMOSIOS NUOSTATOS 

37. Informacija apie konkursą skelbiama Lietuvos nacionalinio kultūros centro interneto svetainėje www.lnkc.lt.
38. Vietinio turo informacija skelbiama Linkuvos kultūros centro svetainėje http://www.linkuvoskc.lt/

